ČETRTEK, 23. 4. 2020

**5. ura: VEVERICE**

S pomočjo spodnjih rešitev preveri, kako uspešen si bil v:

VAJA DELA MOJSTRA

1. naloga:

C Ker Pia ni bila dovolj visoka, so jo na avdiciji zavrnili.

E Vaščani so bili presrečni, ker so si lahko na trgu ogledali prenos tekme.

G Ker je Alenka ves dan okopavala vrt, je zvečer v križu čutila bolečine.

2. naloga:

Ker smo imeli tehnične težave, bomo morali razstavni prostor zapreti eno uro prej./Razstavni prostor bomo morali zapreti eno uro prej, ker smo imeli tehnične težave.

Ker so bile včerajšnje izjave v intervjuju neresnične, so bili nekateri prisotni prizadeti./Nekateri prisotni so bili prizadeti, ker so bile včerajšnje izjave v intervjuju neresnične.

Ker je bila Mojca hudo prehlajena, je včeraj ni bilo na pevske vaje./Mojce včeraj ni bilo na pevske vaje, ker je bila hudo prehlajena.

Ker sem imela napačne informacije o času predavanja, se ga nisem udeležila./Predavanja se nisem udeležila, ker sem imela napačne informacije o času predavanja.

Ker je bil Miha nepazljiv, je pred šolo spotaknil mlajšega učenca./Miha je pred šolo spotaknil mlajšega učenca, ker je bil nepazljiv.

Ker je bilo ljudi strah poplav, so se iz vasi umaknili v mesto./Ljudje so se iz vasi umaknili v mesto, ker jih je bilo strah poplav.

3. naloga:

Na primer: Kljub prijaznemu sprejemu se nisem mogel sprostiti.

Kljub oddani zanimivi zgodbi urednik z njo ni bil zadovoljen.

Kljub zbranosti je Pia s težavo gledala v belo steno.

Kljub maminemu trudu Jeri in Žanu kosilo ni teknilo.

Kljub močno tresočemu glasu so ljudje filozofa z zanimanjem poslušali.

4. naloga:

Po smislu, npr.:Ker se je vrnila domov precej pozno, je zjutraj preslišala budilko.

Vremenoslovci so za cel dan napovedali deževno vreme, kljub temu da se je nebo že zjutraj zjasnilo.

Že ves teden so trenirali po več ur, da bi zmagali proti slabši ekipi.

Kdor je pokvaril ključavnico na vratih, bo moral kriti stroške za nakup nove ključavnice.

Ko so se za Matevžem zaprla vrata, so se ljudje začeli glasno pogovarjati o razstavi.

Kjer so na podstrešju sušili perilo, imajo sedaj otroci sobo za igranje. Katja je vprašala svojega trenerja, ali mora med tekom piti izotonični napitek.

Čeprav je bila sošolka cepljena, je vseeno dobila norice.

Polono je bilo pred gosti sram, ker je po nerodnosti polila kavo.

5. naloga:

Kar si prejšnji teden napravil v šoli, je že pozabljeno. Vprašalnica in pov. gl. st.: Kaj je pozabljeno? Vrsta odvisnika: osebkov odvisnik

Kdor postane lastnik pametnega telefona, se mora dobro poučiti o njegovih funkcijah. Vprašalnica in pov. gl. st.: Kdo se mora dobro poučiti? Vrsta odvisnika: osebkov odvisnik

Teja in Luka sta prišla na prireditev, da bi si ogledala nastop svojega prijatelja. Vprašalnica in pov. gl. st.: Čemu sta prišla? Vrsta odvisnika: namerni odvisnik

Ker je močno deževalo, so odpovedali izlet v Mozirski gaj.

Vprašalnica in pov. gl. st.: Zakaj so odpovedali? Vrsta odvisnika: vzročni odvisnik

Zdravnik je pregledal Špelo, da bi ugotovil vzrok njenega slabega počutja. Vprašalnica in pov. gl. st.: Čemu je pregledal Špelo? Vrsta odvisnika: namerni odvisnik

Kaja ni znala pojasniti, zakaj je zamudila na trening. Vprašalnica in pov. gl. st.: Česa ni znala pojasniti? Vrsta odvisnika: predmetni odvisnik

Bežala sta, kot da bi jima gorelo pod nogami. Vprašalnica in pov. gl. st.: Kako sta bežala? Vrsta odvisnika: načinovni odvisnik

Ker je sosedov deček močno kričal, je postal v obraz ves rdeč. Vprašalnica in pov. gl. st.: Zakaj je postal? Vrsta odvisnika: vzročni odvisnik

Čeprav smo se dogovorili za točen odhod, Miha tega ni upošteval. Vprašalnica in pov. gl. st.: Kljub čemu tega ni upošteval? Vrsta odvisnika: dopustni odvisnik

Ker je Svit uspešno zaključil izpite, se je odselil v Ameriko. Vprašalnica in pov. gl. st.: Zakaj se je odselil? Vrsta odvisnika: vzročni odvisnik

Če boš samo čakal na priložnost, je sigurno ne boš dobil. Vprašalnica in pov. gl. st.: Pod katerim pogojem je ne boš dobil? Vrsta odvisnika: pogojni odvisnik

**OPOMBA: Pri nalogah, kjer moraš sam dopolnjevati, seveda ne boš imel tako kot v rešitvah. Pomembno je, da imaš ustrezen veznik in da je v odvisniku glagol.**